pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ เป็นประธานเปิดงาน GSMA Mobile 360 Series Digital Societies 2018
วันศุกร์ที่ 7 กันยายน 2561
รองปลัดกระทรวงดิจิทัลฯ เป็นประธานเปิดงาน GSMA Mobile 360 Series Digital Societies 2018
รองปลัดกระทรวงดิจิทัลฯ
นางอาทิตยา สุธาธรรม รองปลัดกระทรวงดิจิทัลเพื่อเศรษฐกิจและสังคม (ดีอี) เป็นผู้แทนกระทรวงดิจิทัลฯ กล่าวเปิดงาน GSMA Mobile 360 Series – Digital Society เมื่อวันที่ 5 กันยายน 2561 ณ โรงแรมอนันตรา ริเวอร์ไซด์ กรุงเทพฯ จัดโดย GSMA ซึ่งเป็นองค์กรที่มีบทบาทสําคัญในสนับสนุนการพัฒนาและให้บริการเกี่ยวกับโทรศัพท์มือถือ การจัดงานครั้งนี้เพื่อเป็นเวทีในการหารือเกี่ยวกับประเด็นด้านดิจิทัลที่กําลังอยู่ในกระแสความสนใจของสังคม อาทิ การเคลื่อนย้ายข้อมูลข้ามพรมแดน และความเป็นส่วนตัวในโลกดิจิทัล เป็นต้น โดยรองปลัดกระทรวงฯ กล่าวว่า ข้อมูลเกี่ยวกับการขับเคลื่อนด้านดิจิทัลซึ่งเป็นหนึ่งในกลไกสําคัญในการก้าวไปสู่ประเทศไทย 4.0 ปัจจุบันกระทรวงฯ อยู่ระหว่างดําเนินโครงการที่สําคัญใน 5 ด้าน ได้แก่ 1) โครงสร้างพื้นฐานด้านดิจิทัลทั้งภายในและระหว่างประเทศ รวมถึงกฎหมายต่างๆ 2) การพัฒนาทรัพยากรมนุษย์ด้านดิจิทัล 3) Big data และรัฐบาลดิจิทัล 4) ความมั่นคงปลอดภัยทางไซเบอร์ และ 5) การพัฒนาเทคโนโลยีดิจิทัล เช่น โครงการ Smart city, Digital Park และ Smart EEC เป็นต้น ซึ่งผู้เข้าร่วมงานทั้งชาวไทยและต่างประเทศได้ให้ความสนใจรับฟังนโยบายและการดําเนินโครงการด้านดิจิทัลของรัฐบาลไทยเป็นอย่างมาก ทั้งนี้ ในงานฯดังกล่าวมีผู้แทนจากภาครัฐ ภาคเอกชน และนักวิชาการจากหลากหลายประเทศโดยเฉพาะในภูมิภาคเอเชียและแปซิฟิกเข้าร่วมจํานวน 250 คน
***************************
รัฐบาลไทย-ข่าวทำเนียบรัฐบาล-ม.44 ระงับเหมืองทองชั่วคราว เพื่อคุ้มครองสวัสดิภาพความปลอดภัยประชาชน  และตรวจสอบข้อเท็จจริงผลกระทบสิ่งแวดล้อมและสุขภาพประชาชน ผู้แทนรัฐบาล อยู่ระหว่างการเจรจากับคิงส์เกต ยังไม่มีข้อยุติใด ๆ
วันอาทิตย์ที่ 27 สิงหาคม 2560
ม.44 ระงับเหมืองทองชั่วคราว เพื่อคุ้มครองสวัสดิภาพความปลอดภัยประชาชน  และตรวจสอบข้อเท็จจริงผลกระทบสิ่งแวดล้อมและสุขภาพประชาชน ผู้แทนรัฐบาล อยู่ระหว่างการเจรจากับคิงส์เกต ยังไม่มีข้อยุติใด ๆ
ปลัดกระทรวงอุตสาหกรรม  ชี้แจงว่า การใช้ มาตรา 44 ออกคําสั่งหัวหน้าคณะรักษาความสงบแห่งชาติ (คสช.) ที่ 72/2559  เป็นการระงับการประกอบกิจการของเหมืองแร่ทองคําทั่วประเทศเป็นการชั่วคราว  เป็นกฎหมายที่ออกมาคุ้มครองสวัสดิภาพความปลอดภัยของประชาชนชาวไทยเป็นสําคัญ
รัฐบาลไทย-ข่าวทำเนียบรัฐบาล-พลเอก ประวิตรฯ เร่งรัดแผนพัฒนาแหล่งน้ำ 17 โครงการสำคัญในพื้นที่ EEC หวังเพิ่มความมั่นคงด้านน้ำในพื้นที่ภาคตะวันออก
วันศุกร์ที่ 3 กรกฎาคม 2563
พลเอก ประวิตรฯ เร่งรัดแผนพัฒนาแหล่งน้ํา 17 โครงการสําคัญในพื้นที่ EEC หวังเพิ่มความมั่นคงด้านน้ําในพื้นที่ภาคตะวันออก
พลเอก ประวิตร วงษ์สุวรรณ รองนายกรัฐมนตรี  สั่งการหน่วยงานที่เกี่ยวข้องเร่งรัดแผนพัฒนาแหล่งน้ํา 17 โครงการสําคัญในพื้นที่ EEC หวังเพิ่มความมั่นคงด้านน้ําในพื้นที่ภาคตะวันออก
วันนี้ (3ก.ค.63) เวลา 10.30 น. ณ ห้องประชุมคณะรัฐมนตรี (เดิม) ชั้น 2 อาคารสํานักงานเลขาธิการคณะรัฐมนตรี ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะอนุกรรมการขับเคลื่อนโครงการขนาดใหญ่และโครงการสําคัญ ครั้งที่ 2/2563 โดยมีนายสมเกียรติ ประจําวงษ์ เลขาธิการสํานักงานทรัพยากรน้ําแห่งชาติ (สทนช.) เพื่อทบทวนเป้าหมายขับเคลื่อนโครงการสําคัญ รวมถึงการปรับปรุงเร่งรัดแผนงานก่อสร้างภายใต้โครงการพัฒนาแหล่งน้ําและการจัดการทรัพยากรน้ําภาคตะวันออกรองรับเขตพัฒนาพิเศษภาคตะวันออก (EEC) ก่อนให้คณะกรรมการทรัพยากรน้ําแห่งชาติ (กนช.) พิจารณาในวันที่ 22 กรกฎาคมนี้ นายสมเกียรติ ประจําวงษ์ เลขาธิการสํานักงานทรัพยากรน้ําแห่งชาติ (สทนช.) เปิดเผยสาระสําคัญ ดังนี้
พลเอก ประวิตร วงษ์สุวรรณ รองนายกรัฐมนตรี ได้ลงพื้นที่ไปตรวจเยี่ยมโครงการต่าง ๆ ในพื้นที่ EEC จังหวัดระยอง และชลบุรี โดยให้มีการปรับแผนงานใหม่ เน้นเพิ่มขีดความสามารถในการกักเก็บน้ําให้มากขึ้น เพื่อรองรับการเจริญเติบโตในทุกด้าน ซึ่งกรมชลประทานจะเร่งดําเนินการโครงการเหล่านี้ให้รวดเร็วยิ่งขึ้น
รองนายกรัฐมนตรียังได้สั่งการให้ตั้งคณะทํางานขึ้นมาศึกษาโครงการผลิตน้ําจืดจากน้ําทะเล ที่กําหนดแผนงานเริ่มก่อสร้าง ปี 2565 – 2566 นั้น ให้แล้วเสร็จภายใน 3 เดือน เพื่อนําไปบรรจุเข้าแผนให้ได้ตามที่กําหนด นอกจากนี้ที่ประชุมได้มีการพิจารณาเรื่องของการอนุมัติกรอบการทบทวนโครงการสําคัญทั้งหมด จาก 456 โครงการ เป็น 776 โครงการ ซึ่งโครงการทั้งหมดได้เข้าสู่การพิจารณาของคณะกรรมการลุ่มน้ําและคณะอนุกรรมการสิ่งแวดล้อมจังหวัดด้วย โดยรองนายกรัฐมนตรี กําชับให้จัดลําดับความสําคัญของโครงการตามความจําเป็นเร่งด่วน ด้วย
นอกจากนี้ รองนายกรัฐมนตรียังมอบหมายให้กรมประทานและหน่วยงานที่เกี่ยวข้องเร่งติดตามเพื่อแก้ไขปัญหาอ่างเก็บน้ําที่มีปริมาณน้ําในอ่างน้อย ให้เร่งปรับปรุงเพื่อนําน้ําเข้าสู่แหล่งน้ําให้ได้ โดยเฉพาะอย่างยิ่งแหล่งเก็บน้ําลําตะคอง รวมทั้งต้องระวังไม่ให้มีสิ่งกีดขวางทางน้ําหรือมีการนําน้ําไปใช้เพื่อประโยชน์อื่น
สําหรับพื้นที่ป่าที่เป็นโครงการพระราชดําริและโครงการพัฒนาแหล่งน้ํานั้น รองนายกรัฐมนตรี ได้มอบหมายให้กรมชลประทาน กระทรวงเกษตรและสหกรณ์ร่วมกับกระทรวงทรัพยากรธรรมชาติและสิ่งแวดล้อมขับเคลื่อนโครงการที่ยังติดขัด โดยเฉพาะโครงการศึกษาวิจัยจะต้องเร่งขับเคลื่อนไปให้ได้ด้วย โดยจะนําเข้าสู่การพิจารณาของคณะกรรมการทรัพยากรน้ําแห่งชาติ (กนช.) ในวันที่ 22 กรกฎาคม 2563 ต่อไป
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมมัสยิดนัจมุดดีนชุมชนต้นแบบความสามัคคีพร้อมพบปะประชาชน
วันพุธที่ 4 เมษายน 2561
นายกรัฐมนตรีเยี่ยมชมมัสยิดนัจมุดดีนชุมชนต้นแบบความสามัคคีพร้อมพบปะประชาชน
นายกรัฐมนตรีเยี่ยมชมมัสยิดนัจมุดดีนชุมชนต้นแบบความสามัคคีพร้อมพบปะประชาชน
วันนี้ (4 เมษายน 2561) เวลา 14.30 น. ณ อาคารอเนกประสงค์ มัสยิดนัจมุดดีน บ้านควนลังงา ตําบลทรายขาว อําเภอโคกโพธิ์ จังหวัดปัตตานี พลเอกประยุทธ์ จันทร์โอชา นายกรัฐมนตรีพบปะประชาชนบ้านควนลังงา โดยมีประชาชนไทยพุทธ ไทยมุสลิมให้การต้อนรับกว่า 300 คน สําหรับชุมชนทรายขาวเป็นชุมชนที่บ่งบอกถึงความสมานฉันท์สามัคคีของชาวบ้านทั้งไทยพุทธและชาวไทยมุสลิม ไม่แบ่งแยกศาสนา มีความรักใคร่กลมเกลียว ช่วยเหลือเกื้อกูลซึ่งกันและกันมีความสัมพันธ์เหนียวแน่นอันดีงามนี้มีมาอย่างยาวนานตั้งแต่สมัยบรรพบุรุษ ซึ่งเป็นภูมิคุ้มกันที่ดีของชุมชน 2 วิถี คือพุทธ และอิสลาม
โอกาสนี้ นายกรัฐมนตรี กล่าวกับประชาชนความตอนหนึ่งว่า รู้สึกดีใจที่ได้มาเยี่ยมเยียนและพบปะกับพี่น้องประชาชน พร้อมกล่าวขอบคุณสําหรับรอยยิ้มและการต้อนรับอย่างอบอุ่น และไม่คิดว่าการลงพื้นที่พบปะพี่น้องประชาชนเป็นการเสียสละเวลา เพราะการพบปะพี่น้องภาคใต้เป็นช่วงเวลาที่มีคุณค่าอย่างยิ่ง
นายกรัฐมนตรีกล่าวต่อไปว่า ภาคใต้เป็นพื้นที่พหุวัฒนธรรม มีความแตกต่างของศาสนาและเชื้อชาติ แต่ขอให้รักและอยู่ด้วยกันอย่างสันติและมีความสุข เอื้อเฟื้อเผื่อแผ่ต่อกันบนแผ่นดินไทย อย่าให้ความแตกต่างมาสร้างความแตกแยก และให้ระมัดระวังเรื่องความขัดแย้งในพื้นที่ด้วย โดยต้องช่วยกันพัฒนาและแก้ไขปัญหาไปพร้อม ๆ กันเพื่อประเทศชาติของเราทุกคน
ในส่วนของรัฐบาลมีความตั้งใจที่จะแก้ไขปัญหาให้กับประชาชนทั้งประเทศ ซึ่งภาคใต้มีปัญหาเรื่องพลังงาน และสินค้าการเกษตร การแก้ไขปัญหาจึงจําเป็นต้องอาศัยความร่วมมือจากทั้ง 3 ส่วน คือภาครัฐ ภาคเอกชน และประชาชน ซึ่งรัฐบาลได้จัดสรรงบประมาณผ่านโครงการต่างๆ จึงขอให้ประชาชนช่วยกันตรวจสอบการใช้จ่ายงบประมาณ หากพบการทุจริตขอให้แจ้งส่วนราชการ เพื่อให้นํางบประมาณที่ได้รับมาใช้ประโยชน์ให้เกิดความคุ้มค่า เพื่อแก้ไขปัญหาให้เกิดความเข้มแข็งอย่างยั่งยืนต่อไป
ต่อจากนั้น นายกรัฐมนตรี ได้เข้าร่วมพิธีขอดูอาร์ ณ มัสยิดโบราณ 300 ปี เป็นพิธีให้พร การสรรเสริญและสดุดีพระองค์ การแสดงความปรารถนาดี รวมถึงการขอความช่วยเหลือจากอัลลอฮฺ เพื่อให้ได้มาซึ่งสิ่งที่ปรารถนาและให้ปลอดภัยจากสิ่งที่ไม่พึงประสงค์
สําหรับ มัสยิดแห่งนี้ได้สร้างขึ้นประมาณ 300 ปีมาแล้ว โดยความร่วมมือระหว่างเจ้าอาวาสวัดทรายขาวกับโต๊ะอิหม่ามในสมัยนั้น โดยมีการสร้างหลังจากสร้างโบสถ์ของวัดทรายขาวแล้วเสร็จได้ขอให้เจ้าอาวาสวัดทรายขาวช่วยสร้างมัสยิดเพื่อที่จะมีสถานที่ในการประกอบพิธีละหมาด โดยมีรูปแบบที่คล้ายกับโบสถ์ในศาสนาพุทธรูปแบบการก่อสร้างเป็นศิลปะการก่อสร้าง ตามแบบศิลปกรรมที่สืบทอดมาจากสถาปัตยกรรมลังกาสุกะ มัสยิดบาโงยลางาทั้งหลังสร้างขึ้นโดยไม่ใช่ตะปูแต่ใช่ลิ่มไม้ นับเป็นภูมิปัญญาและความสมานสามัคคีของชาวชุมชนท้องถิ่นร่วมกันสร้างศาสนสถานและวัฒนธรรมสถานที่งดงามล้ําค่า ทางศิลปะแบบราชอาณาจักรลังกาสุกะ จากนั้น นายกรัฐมนตรีได้เยี่ยมชมศูนย์การเรียนรู้ประจําหมู่บ้านควนลังงา พร้อมถ่ายภาพหมู่ร่วมกับคณะกรรมการมัสยิดนัจมุดดีนด้วยอัธยาศัยอันดี
......................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ใช้ลิฟต์ยังไงให้ปลอดภัยจากโควิด-19
วันพฤหัสบดีที่ 16 เมษายน 2563
ใช้ลิฟต์ยังไงให้ปลอดภัยจากโควิด-19
มาดูวิธีการใช้ลิฟต์กันเถอะ
วิธีการใช้ลิฟต์ให้ปลอดภัยจากโควิด-19 มีแนวทางปฏิบัติดังนี้
1.สวมหน้ากากอนามัยทุกครั้งเมื่ออยู่ร่วมกับผู้อื่น
2.หลีกเลี่ยงการสัมผัสปุ่มโดยใช้นิ้วมือ อาจใช้เป็นข้อนิ้วหรือทิชชู่แทน
3.หลีกเลี่ยงการสัมผัสต์ลิฟต์หรือเอาตัวพิง
4.ไม่พูดคุยขณะอยู่ในลิฟต์
5.ล้างมือทุกครั้งหลังใช้ลิฟต์
6.กรณีขึ้น-ลง 1 หรือ 2 ชั้น ควรใช้บันไดแทน
รัฐบาลไทย-ข่าวทำเนียบรัฐบาล-รมว.พม. ย้ำทุกหน่วยงานยึดหลักธรรมาภิบาล เพื่อประโยชน์สูงสุดของประชาชนกลุ่มเป้าหมาย
วันศุกร์ที่ 16 กุมภาพันธ์ 2561
รมว.พม. ย้ําทุกหน่วยงานยึดหลักธรรมาภิบาล เพื่อประโยชน์สูงสุดของประชาชนกลุ่มเป้าหมาย
รมว.พม. ย้ําทุกหน่วยงานยึดหลักธรรมาภิบาล เพื่อประโยชน์สูงสุดของประชาชนกลุ่มเป้าหมาย
วันนี้ (16 ก.พ. 61) เวลา 08.30 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและ ความมั่นคงของมนุษย์ (ศปก.พม.) ครั้งที่ 36/2561 เพื่อรับทราบปัญหาทางสังคมที่เกิดขึ้นในแต่ละวัน และร่วมหา แนวทางการป้องกันและแก้ไขปัญหา โดยมีคณะผู้บริหารและผู้แทนจากหน่วยงานในกระทรวง ร่วมการประชุม ณ ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
จากกรณีคณะกรรมการป้องกันและปราบปรามการทุจริตในภาครัฐ (ป.ป.ท.) ได้ลงพื้นที่เพื่อตรวจสอบข้อเท็จจริงเกี่ยวกับการดําเนินงานของศูนย์คุ้มครองคนไร้ที่พึ่ง จังหวัดขอนแก่นและเชียงใหม่ และพบว่ามีความผิดปกติในการจ่ายเงินสงเคราะห์ผู้มีรายได้น้อยและผู้ไร้ที่พึ่ง นั้น กระทรวงการพัฒนาสังคมและความมั่นคงของมนุษย์ (พม.) ขอยืนยันว่า ไม่ได้นิ่งนอนใจแต่อย่างใด โดยกรมพัฒนาสังคมและสวัสดิการ (พส.) ได้มีการสอบสวนขนานกันไปกับ ทาง ป.ป.ท. และคณะกรรมการการตรวจเงินแผ่นดิน (สตง.) รวมถึงให้การสนับสนุนข้อมูลที่เกี่ยวข้องกับทุกหน่วยงาน ทั้งนี้ ตนให้รายงานผลการตรวจสอบข้อเท็จจริงให้ทราบเป็นระยะและผลการสอบสวนจะต้องแล้วเสร็จภายในวันที่ 28 กุมภาพันธ์นี้ เพื่อดําเนินการตามระเบียบราชการต่อไป
สําหรับการประชุมในวันนี้นายพุฒิพัฒน์ เลิศเชาวสิทธิ์ ปลัดกระทรวงการพัฒนาสังคมและความมั่นคงของมนุษย์ (ปลัด พม.)ได้ชี้แจงที่ประชุมในเรื่องการดําเนินการสนับสนุนเงินสงเคราะห์ทุกประเภทที่ให้กับประชาชนกลุ่มเป้าหมายของกระทรวง พม. รวมทั้งเงินสงเคราะห์ผู้มีรายได้น้อยและผู้ไร้ที่พึ่ง และมาตรการป้องกันไม่ให้เกิดปัญหาในลักษณะดังกล่าวขึ้นอีก ทั้งนี้ ตนได้เน้นย้ําทุกหน่วยงานปฏิบัติงานด้วยการยึดหลักธรรมาภิบาล โดยเฉพาะการเบิกจ่ายเงินสงเคราะห์ต่างๆ ให้กับประชาชนกลุ่มเป้าหมายของกระทรวง พม. ให้มีความโปร่งใส และมีหลักฐานตรวจสอบได้ เช่น มีการถ่ายรูปขณะรับเงินสงเคราะห์ไม่ว่าจะเป็นเงินสดหรือเช็ค การเขียนลายเซ็นจริง และเอกสารรับเงินที่ถูกต้อง ครบถ้วน เป็นต้น เพื่อให้เงินสงเคราะห์ฯ ซึ่งเป็นสวัสดิการสังคมจากรัฐได้ส่งถึงมือผู้ประสบปัญหาสังคมที่อยู่ในภาวะยากลําบากอย่างเต็มที่ ซึ่งย่อมเกิดประโยชน์สูงสุดอย่างแท้จริง
สําหรับการตรวจสอบการจ่ายเงินสงเคราะห์ผู้มีรายได้น้อยและผู้ไร้ที่พึ่งของศูนย์คุ้มครองคนไร้ที่พึ่ง จังหวัดขอนแก่นและเชียงใหม่ ที่เกิดขึ้นในขณะนี้ ส่งผลกระทบด้านจิตใจต่อข้าราชการ เจ้าหน้าที่ และผู้ปฏิบัติงานของกระทรวง พม. ที่ปฏิบัติหน้าที่เพื่อช่วยเหลือผู้ประสบปัญหาสังคมที่อยู่ในภาวะยากลําบาก ซึ่งตนขอให้กําลังใจ และสนับสนุนเจ้าหน้าที่ทุกคนที่ทําความดีอยู่แล้ว ซึ่งปฏิบัติงานด้วยความซื่อสัตย์สุจริต สําหรับเจ้าหน้าที่ที่กระทําผิด จะได้รับการลงโทษตามระเบียบราชการโดยเร็ว
รัฐบาลไทย-ข่าวทำเนียบรัฐบาล-สวทช. จัดกิจกรรมมหาวิทยาลัยเด็ก ตอน สนุกกับเอนไซม์และนวัตกรรม
วันอังคารที่ 11 กุมภาพันธ์ 2563
สวทช. จัดกิจกรรมมหาวิทยาลัยเด็ก ตอน สนุกกับเอนไซม์และนวัตกรรม
สวทช. จัดกิจกรรมมหาวิทยาลัยเด็ก ตอน สนุกกับเอนไซม์และนวัตกรรม
สํานักงานพัฒนาวิทยาศาสตร์และเทคโนโลยีแห่งชาติ (สวทช.) กระทรวงการอุดมศึกษา วิทยาศาสตร์ วิจัยและนวัตกรรม (อว.) จัดกิจกรรมมหาวิทยาลัยเด็ก ประเทศไทย ตอน สนุกกับเอนไซม์และนวัตกรรมอาหาร แก่นักเรียนชั้นมัธยมศึกษาตอนต้น จํานวน 110 คน จากโรงเรียนในเขตจังหวัดปทุมธานี และจังหวัดระยอง เมื่อวันที่ 14 มกราคม 2563 ณ ห้องออดิทอเรียม บ้านวิทยาศาสตร์สิรินธร อุทยานวิทยาศาสตร์แห่งประเทศไทย เพื่อสนับสนุนส่งเสริมให้นักเรียนช่างสังเกต รู้จักคิด รู้จักตั้งคําถาม และค้นหาคําตอบ ด้วยกระบวนการทางวิทยาศาสตร์ในช่วงอายุที่สามารถเรียนรู้ได้สูงสุด สร้างเครือข่ายมหาวิทยาลัยและหน่วยงานพัฒนาเยาวชนวิทยาศาสตร์เพื่อพัฒนากิจกรรมที่มีประสิทธิภาพตามแนวทางโครงการมหาวิทยาลัยเด็ก นําร่องการพัฒนาหลักสูตรและคู่มือกิจกรรมเสริมการเรียนการสอนวิทยาศาสตร์ โดยใช้แนวทาง การลงมือทําด้วยตัวเอง (hands-on) และนําต้นแบบขยายผลสู่โรงเรียน วางรากฐานระยะยาวในการเตรียมพร้อมและสร้างนักวิทยาศาสตร์ วิศวกรรุ่นใหม่ ให้ประเทศไทยมีบุคลากรด้านวิทยาศาสตร์และเทคโนโลยีเพิ่มขึ้น ทั้งด้านคุณภาพและปริมาณ
ภายในงาน ประกอบด้วยการบรรยายเรื่องกว่าจะมาเป็นเอนไซม์และประโยชน์ของเอนไซม์ และยังมีกิจกรรม "มารู้จักเทคโนโลยีเอนไซน์และเอนไซม์เอนอีซ (ENZease)" ที่ใช้ในอุตสาหกรรมสิ่งทอ ใช้ทดแทนสารเคมีการผลิตผ้าได้ 100% จึงลดค่าใช้จ่ายด้านพลังงาน และลดสารเคมีที่จะปนเปื้อนในสิ่งแวดล้อม รวมถึงนักเรียนทุกคนยังได้รังสรรค์ผลงานศิลปะของตนเองลงบนกระเป๋าผ้าผ่านกิจกรรม "งานสร้างสรรค์บนผืนผ้ารักษ์โลก" โดยพี่ ๆ ทีมวิจัยเทคโนโลยีเอนไซม์ กลุ่มวิจัยเทคโนโลยีไบโอรีไฟเนอรีและชีวภัณฑ์ ศูนย์พันธุวิศวกรรมและเทคโนโลยีชีวภาพแห่งชาติ (ไบโอเทค) สวทช.
นอกจากนี้ ยังมีกิจกรรมเกี่ยวกับนวัตกรรมอาหารเพื่อให้เข้าใจลักษณะธรรมชาติ วิธีตรวจวัดคุณภาพและความสดของของไข่ รู้จักเกณฑ์มาตรฐานและคุณภาพของน้ําส้มสายชู โดยพี่ ๆ ทีมวิจัยเทคโนโลยีชีวภาพทางอาหาร กลุ่มวิจัยส่วนผสมฟังก์ชั่นและนวัตกรรมอาหาร ไบโอเทค สวทช.
ด้านน้อง ๆ ที่เข้าร่วมกิจกรรม น้องแก้ว ด.ญ.ณิชาดา จั่นทอง จากโรงเรียนบ้านหนองฆ้อ จังหวัดระยอง เล่าว่า ชื่นชอบกิจกรรมไข่ไข่เป็นพิเศษ ทําให้ได้รู้ลักษณะทางธรรมชาติและความสดของไข่ ได้ลงมือการวัดค่า PH ของไข่ได้ และยังได้รู้ถึงคุณสมบัติของไข่ด้วย
ส่วน น้องวิตามิน ด.ช.ณัฐดนัย ว่องไว จากโรงเรียนธรรมศาสตร์คลองหลวงวิทยาคม จังหวัดปทุมธานี เล่าว่า ชอบกิจกรรมการสกัดสิ่งสกปรกของแป้งออกจากผ้า ทําให้สามารถนําไปใช้ในชีวิตประจําวันได้ ถ้าหากไปเจอผ้าแบบนี้ ก็สามารถใช้วิธีแก้โดยการใช้สิ่งที่เรียนรู้ไปวันนี้
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รมต.นร.สุวพันธุ์ฯ เป็นประธานการประชุมคณะอนุกรรมการบริหารโครงการพัฒนาหมู่บ้านและชุมชนอย่างยั่งยืน โดยศาสตร์พระราชาตามแนวทางประชารัฐ ครั้งที่ 3/2561
วันศุกร์ที่ 31 สิงหาคม 2561
รมต.นร.สุวพันธุ์ฯ เป็นประธานการประชุมคณะอนุกรรมการบริหารโครงการพัฒนาหมู่บ้านและชุมชนอย่างยั่งยืน โดยศาสตร์พระราชาตามแนวทางประชารัฐ ครั้งที่ 3/2561
รมต.นร.สุวพันธุ์ฯ เป็นประธานการประชุมคณะอนุกรรมการบริหารโครงการพัฒนาหมู่บ้านและชุมชนอย่างยั่งยืน โดยศาสตร์พระราชาตามแนวทางประชารัฐ อนุมัติโครงการฯ ให้กับกองทุนหมู่บ้านฯ เพื่อความเข้มแข็งของเศรษฐกิจฐานรากตามแนวทางประชารัฐ จํานวน 9,727 กองทุน
วันนี้ (31 สิงหาคม 2561) เวลา 09.30 น. ณ ห้องประชุม 301 ตึกบัญชาการ 1 ทําเนียบรัฐบาล รัฐมนตรีประจําสํานักนายกรัฐมนตรี นายสุวพันธุ์ ตันยุวรรธนะ เป็นประธานการประชุมคณะอนุกรรมการบริหารโครงการพัฒนาหมู่บ้านและชุมชนอย่างยั่งยืน โดยศาสตร์พระราชาตามแนวทางประชารัฐ ครั้งที่ 3/2561 สรุปสาระสําคัญดังนี้
ที่ประชุมได้พิจารณาและอนุมัติโครงการฯ และงบประมาณให้กับกองทุนหมู่บ้านและชุมชนเมืองตามข้อมูล ซึ่งฝ่ายเลขานุการได้ตรวจสอบแล้วซึ่งเป็นไปตามระเบียบข้อมูลและแนวทางที่คณะกรรมการฯ กําหนดจํานวน 9,727 กองทุน (10,827 โครงการ) รวมวงเงินงบประมาณทั้งสิ้น 2,918,100,000 บาท
พร้อมกันนี้ ที่ประชุมได้พิจารณาและอนุมัติโครงการฯ และงบประมาณให้กับกองทุนหมู่บ้านฯ ตามข้อมูลซึ่งฝ่ายเลขานุการได้ตรวจสอบแล้วเป็นไปตามระเบียบและแนวทางที่คระกรรมการฯ กําหนด 6 กองทุน (6 โครงการ) จํานวน 407,524 บาท
อีกทั้ง ที่ประชุมได้พิจารณาและอนุมัติโครงการฯ และงบประมาณให้กับกองทุนหมู่บ้านฯ ตามข้อมูลซึ่งฝ่ายเลขานุการได้ตรวจสอบแล้วเป็นไปตามระเบียบและแนวทางที่คณะกรรมการฯ กําหนด จํานวน 152 กองทุน (165 โครงการ) ในวงเงินงบประมาณ 30,400,000 บาท อีกทั้งที่ประชุมได้พิจารณาให้กับกองทุนหมู่บ้านฯ ซึ่งมีการเปลี่ยนแปลงโครงการ จํานวน 212 กองทุน (277 โครงการ) ในวงเงิน 105,750,000 บาท พร้อมทั้งที่ประชุมได้พิจารณาอนุมัติโครงการเพิ่มศักยภาพหมู่บ้านและชุมชนเพื่อความเข้มแข็งของเศรษฐกิจฐานรากตามแนวทางประชารัฐ จํานวน 60 กองทุน (62 โครงการ) รวมวงเงินประมาณ 12,000,000 บาท
ทั้งนี้ได้แจ้งผลการอนุมัติโครงการฯ และโอนงบประมาณเหล่านั้นให้กองทุนหมู่บ้านและชุมชนเมือง เพื่อดําเนินการแจ้งประสานไปยังศูนย์ปฏิบัติการระดับจังหวัดและเครือข่ายกองทุนหมู่บ้านและชุมชนเมืองระดับจังหวัดทราบ ต่อไป
...........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ยธ. เน้นย้ำให้ทุกส่วนราชการขับเคลื่อนงานอำนวยความยุติธรรม โดยยึด “ประชาชน” เป็นศูนย์กลาง
วันพฤหัสบดีที่ 5 ตุลาคม 2560
รมว.ยธ. เน้นย้ําให้ทุกส่วนราชการขับเคลื่อนงานอํานวยความยุติธรรม โดยยึด “ประชาชน” เป็นศูนย์กลาง
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรมเกี่ยวกับเรื่องสืบเนื่องจากการประชุมคณะรัฐมนตรี
เมื่อวันพุธที่ ๔ ตุลาคม ๒๕๖๐ เวลา ๐๙.๐๐ น.
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานการประชุมผู้บริหารกระทรวงยุติธรรมเกี่ยวกับเรื่องสืบเนื่องจากการประชุมคณะรัฐมนตรี
โดยรัฐมนตรีว่าการกระทรวงยุติธรรม ได้เน้นย้ําให้ทุกส่วนราชการดําเนินการในด้านต่าง ๆ ดังนี้
๑. ขอให้ทุกส่วนราชการในสังกัดกระทรวงยุติธรรมให้ความสําคัญต่อการจัดงาน
พระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
พร้อมทั้งบูรณาการการทํางานร่วมกับศูนย์อํานวยการร่วมดูแลความปลอดภัย
จราจรงานพระราชพิธีถวายพระเพลิงพระบรมศพ
โดยเฉพาะด้านการติดตามสถานการณ์การข่าวและมิติเรื่องความปลอดภัยจนเสร็จสิ้นภารกิจ
๒. เพิ่มประสิทธิภาพการขับเคลื่อนงานอํานวยความยุติธรรม
พร้อมทั้งเน้นย้ําให้การทํางานยึด “ประชาชน” เป็นศูนย์กลาง
โดยขอให้ทุกส่วนราชการดูแลและช่วยเหลือประชาชนที่ไม่ได้รับความเป็นธรรมและได้รับความเดือดร้อน
จากกลุ่มผู้มีอิทธิพลหรือการเรียกรับผลประโยชน์จากเจ้าหน้าที่ของรัฐ
รวมทั้งเปิดพื้นที่ให้ประชาชนเข้ามามีส่วนร่วมโดยสามารถแจ้งเบาะแส
หรือเรื่องร้องทุกข์และร้องเรียนแล้วขอให้ทุกหน่วยงานดําเนินการช่วยเหลือ
เพื่อแก้ไขปัญหาอย่างจริงจังที่เป็นรูปธรรมต่อไป
นอกจากนี้ ได้ขอให้มีการรณรงค์และเผยแพร่ประชาสัมพันธ์ให้ประชาชนได้รับทราบ
เกี่ยวกับเรื่อง การยกเว้นมาตรการภาษีเพื่อส่งเสริมการบริจาคเงินให้แก่กองทุนยุติธรรมภายหลังจากที่มีผลใช้บังคับ
ทั้งนี้ เป็นแหล่งเงินทุนสําหรับช่วยเหลือประชาชนที่ได้รับความเดือดร้อน
ให้สามารถเข้าถึงกระบวนการยุติธรรมได้อย่างเสมอภาคและเท่าเทียม
รัฐบาลไทย-ข่าวทำเนียบรัฐบาล-โครงการพัฒนาที่อยู่อาศัย ชุดที่ 1 ปี 2559
วันศุกร์ที่ 26 พฤษภาคม 2560
โครงการพัฒนาที่อยู่อาศัย ชุดที่ 1 ปี 2559
โครงการพัฒนาที่อยู่อาศัย ชุดที่ 1 เป็นหนึ่งในแผนพัฒนาที่อยู่อาศัยระยะ 10 ปี ของรัฐบาล ที่จะทําให้ประชาชน 1.7 ล้านครัวเรือนได้มีที่อยู่อาศัยเป็นของตนเอง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติงบประมาณ 4,322 ล้านบาท เพื่อจัดทําโครงการพัฒนาที่อยู่อาศัย ชุดที่ 1 จํานวน 21 โครงการ 6,129 หน่วย ประกอบด้วย โครงการบ้านสําหรับผู้มีรายได้น้อยถึงปานกลาง ราคา 564,000 – 700,00 บาท จํานวน 13 โครงการ 5,039 หน่วย และโครงการบ้านเชิงพาณิชย์ ราคา 1.45 – 2.5 ล้านบาท จํานวน 8 โครงการ 1,090 หน่วย ตั้งอยู่ในพื้นที่กรุงเทพมหานครและส่วนภูมิภาค โดยโครงการนี้เป็นส่วนหนึ่งของแผนยุทธศาสตร์การพัฒนาที่อยู่อาศัย 10 ปี พ.ศ. 2559 – 2568 ที่จะทําให้ประชาชน 1.7 ล้านครัวเรือนในทุกระดับฐานะทางเศรษฐกิจทั่วประเทศได้มีที่อยู่อาศัยที่ได้มาตรฐานเป็นของตนเองและลดความเหลื่อมล้ําในสังคม ทั้งนี้ ประชาชนสามารถดาวน์โหลดแอพลิเคชัน Home for all เพื่อติดตามข้อมูลสินเชื่อของภาครัฐ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนายกรัฐมนตรี และรัฐมนตรีว่าการกระทรวงยุติธรรม ตรวจเยี่ยมและมอบนโยบายการทำงาน สำนักงานกิจการยุติธรรม
วันศุกร์ที่ 9 กุมภาพันธ์ 2561
รองนายกรัฐมนตรี และรัฐมนตรีว่าการกระทรวงยุติธรรม ตรวจเยี่ยมและมอบนโยบายการทํางาน สํานักงานกิจการยุติธรรม
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ตรวจเยี่ยมและรับฟังบรรยายสรุปภารกิจของสํานักงานกิจการยุติธรรม
ในวันศุกร์ที่ ๙ กุมภาพันธ์ ๒๕๖๑ เวลา ๑๓.๓๐ น.
ณ ห้องกิจการยุติธรรม ชั้น ๙ สํานักงานกิจการยุติธรรม อาคารรัฐประศาสนภักดี ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
นําคณะผู้บริหารกระทรวงยุติธรรม ตรวจเยี่ยมและรับฟังบรรยายสรุปภารกิจของสํานักงานกิจการยุติธรรม
พร้อมทั้งมอบนโยบายการทํางานด้านการยกระดับกระบวนการยุติธรรมของประเทศไทย
โดยมี นายวัลลภ นาคบัว ผู้อํานวยการสํานักงานกิจการยุติธรรม
พร้อมด้วยคณะผู้บริหาร ข้าราชการ และเจ้าหน้าที่ ให้การต้อนรับ และร่วมรับฟังนโยบายการทํางาน
โอกาสนี้ รัฐมนตรีว่าการกระทรวงยุติธรรม ได้เน้นย้ําการดําเนินงานในด้านต่างๆ อาทิ
ด้านนโยบาย (Platform) ที่ กพยช. นําเสนอต่อคณะรัฐมนตรี เพื่อใช้เป็นนโยบายด้านกระบวนการยุติธรรมของประเทศ
การผลิตสื่อวีดิทัศน์กาฬสินธุ์โมเดล ในมิติของกระบวนการยุติธรรม
การประสานงานเชื่อมโยงกับคณะกรรมการยุทธศาสตร์ชาติและคณะกรรมการปฏิรูปประเทศ กระทรวงยุติธรรม
การปฏิรูปกฎหมายและกระบวนการยุติธรรมตามข้อเสนอ สปท. ที่อยู่ระหว่างดําเนินการ
แนวทางการพัฒนาบุคลากรก่อนเข้าสู่กระบวนการยุติธรรมและในกระบวนการยุติธรรม
การดําเนินงานศูนย์แลกเปลี่ยนข้อมูลกระบวนการยุติธรรม (DXC) โดยเน้นการพัฒนาการเชื่อมโยงข้อมูล
ด้านกระบวนการยุติธรรมในระบบอิเล็กทรอนิกส์ให้มีความเป็นหนึ่งเดียว
รวมทั้งสามารถเชื่อมโยงข้อมูลกับหน่วยงานต่างๆ ได้
นอกจากนี้ ได้เน้นย้ําการขับเคลื่อนแนวทางการเผยแพร่กฎหมาย เพื่อสร้างการรับรู้ให้แก่ประชาชนและหน่วยงานของรัฐ
โดยการพัฒนาสื่อชุดความรู้กฎหมายและกระบวนการยุติธรรม ให้มีความทันสมัย ทันต่อสถานการณ์ ครอบคลุม
และเข้าถึงกลุ่มเป้าหมาย รวมทั้งเผยแพร่ความรู้ผ่านสื่อสังคมออนไลน์ในรูปแบบต่างๆ ให้มีความหลากหลาย
เพื่อให้ประชาชนได้รับรู้และเข้าถึงกระบวนการยุติธรรมมากยิ่งขึ้น
รัฐบาลไทย-ข่าวทำเนียบรัฐบาล-รอง นรม.สมคิดฯ เป็นประธานการประชุมคณะกรรมการอำนวยการจัดระบบศูนย์ราชการ (กศร.) ครั้งที่ 1/2560
วันพุธที่ 13 กันยายน 2560
รอง นรม.สมคิดฯ เป็นประธานการประชุมคณะกรรมการอํานวยการจัดระบบศูนย์ราชการ (กศร.) ครั้งที่ 1/2560
รอง นรม.สมคิดฯ เป็นประธานการประชุมคณะกรรมการอํานวยการจัดระบบศูนย์ราชการ (กศร.) ครั้งที่ 1/2560 เผยที่ประชุมรับทราบโครงการพัฒนาพื้นที่ส่วนขยายศูนย์ราชการเฉลิมพระเกียรติ 80 พรรษา พื้นที่โซนซี
วันนี้ (13 กันยายน 2560) เวลา 14.00 น. ณ ห้องประชุม 301 ตึกบัญชาการ 1 ทําเนียบรัฐบาล นายสมคิด จาตุศรีพิทักษ์ รองนายกรัฐมนตรี เป็นประธานการประชุมคณะกรรมการอํานวยการจัดระบบศูนย์ราชการ (กศร.) ครั้งที่ 1/2560 ซึ่งสรุปสาระสําคัญ ดังนี้
ที่ประชุมรับทราบ ผลการดําเนินงานของคณะอนุกรรมการพิจารณาสถานที่ทํางานของหน่วยราชการในเขตกรุงเทพมหานครและเมืองหลัก (สํานักงานนโยบายและแผนทรัพยากรธรรมชาติและสิ่งแวดล้อม) ได้แก่ 1.การขออนุญาตก่อสร้างอาคารสํานักงานเทศบาลนครระยอง หลังที่ 2 2.(ร่าง) แนวทางการปฏิบัติงานจัดระบบศูนย์ราชการในเขตกรุงเทพมหานครและเมืองหลัก และ 3. การใช้ประโยชน์ในที่ดินบริเวณศูนย์ราชการระดับอําเภอ (บริเวณศาลากลางจังหวัดเดิม) อําเภอเมือง จังหวัดอุบลราชธานี
พร้อมกันนี้ ที่ประชุมรับทราบผลการดําเนินงานของคณะอนุกรรมการจัดวางผังแม่บทศูนย์ราชการส่วนภูมิภาค (สํานักงานปลัดกระทรวงมหาดไทย) ดังนี้ 1.จังหวัดหนองบัวลําภูขอความเห็นชอบให้ส่วนราชการใช้พื้นที่ภายในบริเวณศูนย์ราชการจังหวัดหนองบัวลําภู (มติที่ประชุมวันที่ 25 เมษายน 2559) 2.จังหวัดปราจีนบุรีขอความเห็นชอบให้ส่วนราชการใช้พื้นที่ภายในบริเวณศูนย์ราชการจังหวัดปราจีนบุรี (มติที่ประชุมวันที่ 25 เมษายน 2559) 3.จังหวัดปราจีนบุรีขอความเห็นชอบให้ส่วนราชการใช้พื้นที่ภายในอาคารศาลากลางจังหวัดและที่ดินบริเวณศูนย์ราชการจังหวัดบุรีรัมย์ (มติที่ประชุมวันที่ 13 ตุลาคม 2559) และ 4.จังหวัดปราจีนบุรีขอความเห็นชอบให้ส่วนราชการใช้พื้นที่ภายในบริเวณศูนย์ราชการจังหวัดปราจีน (มติที่ประชุมวันที่ 13 ตุลาคม 2559)
นอกจากนี้ ที่ประชุมรับทราบ โครงการพัฒนาพื้นที่ส่วนขยายศูนย์ราชการเฉลิมพระเกียรติ 80 พรรษา 5 ธันวาคม 2550 พื้นที่โซนซี ของบริษัท ธนารักษ์พัฒนาสินทรัพย์ จํากัด (ธพส.) ซึ่งหน่วยราชการหลายแห่งมีความประสงค์จะก่อสร้างอาคารสํานักงานในพื้นที่ที่ไม่มีการก่อสร้างอยู่เดิม เป็นพื้นที่ใหม่ จะต้องมีสัดส่วนพื้นที่สีเขียวร้อยละ 50 ของโครงการ ส่วนขยายของโครงการ โดยมีการกําหนดให้มีพื้นที่สีเขียวยั่งยืนร้อยละ 30 ของโครงการ อย่างไรก็ตามคณะกรรมการฯ และหน่วยงานที่เกี่ยวข้องยังต้องมีการประชุมหารือในการจัดสรรพื้นที่เพื่อความเหมาะสมกับสถานที่และอาคารต่าง ๆ เพิ่มเติมอีกครั้งเพื่อจะสรุปรายละเอียดเสนอต่อคณะกรรมการฯ ในการประชุมครั้งต่อไป
******************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม ตรวจเยี่ยมหอภาพยนตร์(องค์การมหาชน) และตรวจความเสียหายจากกรณีเกิดเหตุไฟไหม้ตู้คอนเทนเนอร์ ภายในโซนอาคารสำนักงานชั่วคราว
วันศุกร์ที่ 4 ตุลาคม 2562
นายอิทธิพล คุณปลื้ม รัฐมนตรีว่าการกระทรวงวัฒนธรรม ตรวจเยี่ยมหอภาพยนตร์(องค์การมหาชน) และตรวจความเสียหายจากกรณีเกิดเหตุไฟไหม้ตู้คอนเทนเนอร์ ภายในโซนอาคารสํานักงานชั่วคราว
นายอิทธิพล คุณปลื้ม รัฐมนตรีว่าการกระทรวงวัฒนธรรม ตรวจเยี่ยมหอภาพยนตร์(องค์การมหาชน) และตรวจความเสียหายจากกรณีเกิดเหตุไฟไหม้ตู้คอนเทนเนอร์ ภายในโซนอาคารสํานักงานชั่วคราว